kardosdrur/scandi-wiki huggingface dataset:
Johan Neeskens

Johan Neeskens (født 15. september 1951) er en tidligere hollandsk fodboldspiller, der nåede at spille 49 landskampe med 17 scoringer, inden han stoppede på landsholdet i 1981. På klubplan har han spillet for Ajax Amsterdam (1969-1974), FC Barcelona (1974-1979), New York Cosmos (1979-1984), FC Groningen (1984-1985), amerikanske Fort Lauderdale (1986-1987) og sluttede karrieren på de schweiziske mandskaber FC Baar (1988-1990) og FC Zug (1990-1991). Han har desuden været assistenttræner for det hollandske landshold (1998-2000) og træner for klubholdet NEC Nijmegen (2000-2004).

Eksterne henvisninger 

 

Fodboldspillere fra Holland
Fodboldlandsholdsspillere fra Holland
Fodboldtrænere fra Nederlandene
Fodboldspillere fra AFC Ajax
Fodboldspillere fra FC Barcelona
Fodboldspillere fra New York Cosmos
Deltagere ved verdensmesterskabet i fodbold 1974
Deltagere ved det europæiske mesterskab i fodbold 1976
Deltagere ved verdensmesterskabet i fodbold 1978
Nonel

Nonel er en type antændingsmateriel til sprængstoffer. Det består af en tynd slange, hvis inderside er beklædt med et ganske tyndt lag sprængstof. Overførslen af detonationsbølgen sker ved at sprængstoflaget i slangen detonerer og derved antænder en i den anden ende påsatte detonator. Detonationen af sprængstoffet i slangen er ikke kraftig nok til at slå slangen i stykker, hvilket er en stor sikkerhedsmæssig fordel.

Sprængstoffer
Paolo Maldini

Paolo Maldini (født 26. juni 1968) er en italiensk tidligere fodboldspiller, der i perioden 1984-2009  spillede 902 ligakampe for den italienske klub AC Milan. De 902 kampe er rekord for klubben. Han spillede endvidere 126 landskampe for Italien og scorede 7 mål. 
Maldini spillede hovedsageligt positionerne central forsvar og venstre back. 

var også en stor stjerne da han var aktiv, og i dag er han kendt som tidligere træner både i AC Milan og på det italienske landshold. I dag stadig aktiv som talentspejder.

Paolo Maldinis oldefar spillede også i AC Milan, og siden da har familien spillet i klubben. Paolo Maldini er søn af Cesare Maldini, der også var en fremtrædende fodboldspiller og senere træner for AC Milan og det italienske landshold. Paolo Maldini's søn, Christian Maldini, er en lovende ung spillere i Milans ungdomsafdeling i dag. Også Paolo Maldinis anden søn, Daniel Maldini er tilknyttet Milans ungdomshold og anses ligesom Christian som et talent.

Trofæer

Nationale trofæer 
 Serie A | 7 gange
Milan: 1987-1988, 1991-1992, 1992-1993, 1993-1994, 1995-1996, 1998-1999, 2003-2004

 Den Italienske Supercup | 5 gange
Milan: 1988, 1992, 1993, 1994, 2004

 Coppa Italia | 1 gang
Milan: 2002-2003

Internationale trofæer 
 Europacup for mesterhold / Champions League | 5 gange
Milan:  1988-1989, 1989-1990, 1993-1994, 2002-2003, 2006-2007

 Den Europæiske Supercup | 5 gange
Milan: 1989, 1990, 1994, 2003, 2007 

 Intercontinental Cup | 2 gange
Milan: 1989, 1990

 VM for klubhold | 1 gang

Referencer

Eksterne henvisninger 
 

Fodboldspillere fra AC Milan
Fodboldspillere fra Italien
Deltagere ved det europæiske mesterskab i fodbold 1988
Deltagere ved verdensmesterskabet i fodbold 1990
Deltagere ved verdensmesterskabet i fodbold 1994
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Jonas Kamper

Jonas Kamper (født 3. maj 1983, Nørre Alslev) er en dansk tidligere fodboldspiller, der spillede for Brøndby IF, Randers FC, Arminia Bielefeld og Viborg FF. Han var kendt som en hurtig spiller der scorede mange mål fra distancen.

Han spillede i perioden 2003-2006 for Brøndby IF, men skiftede i 2006 til den tyske klub Arminia Bielefeld på en 3-årig kontrakt. Han blev i den førende tyske fodboldavis, Kicker, udtaget til "Elf des Tages", altså rundens hold, to gange i efteråret 2006. I sommeren 2010 skiftede han til Randers FC i Superligaen på en 3-årig kontrakt. . I Randers FC blev han hurtig en af publikums favoriter. Han skiftede 5 år senere til Viborg FF, på en fri transfer, fra Randers, på en 1-årig kontrakt. I april 2016 forlængede han kontrakten med Viborg FF til sommeren 2018. Den 21. Maj 2018 meddelte Kamper at han indstillede sin karriere som professionel fodboldspiller.

Han spillede 39 U-21 landskampe og scorede 3 mål. Han har ligeledes spillet en enkelt A-landskamp.

Han er nu U19 cheftræner i Kolding IF som spiller i U19 divisionen.

Referencer

Eksterne henvisninger 

 
 Spillerprofil ved Randers FC 
 Spillerprofil ved Brøndby IF 
 Spillerstatistik i Superligaen

Fodboldspillere fra Danmark
Fodboldspillere fra Arminia Bielefeld
Fodboldspillere fra Brøndby IF
Fodboldspillere fra Randers FC
Fodboldspillere fra Viborg FF
Abalone

Abelone, abalone, søøre eller øresnegl er snegle i familien Haliotidae. Familien indeholder kun én slægt, Haliotis.

Rød abalone (Haliotis rufescens) bliver op til 30 cm. lang og lever ved den californiske kyst. Den er økonomisk betydningsfuld til spisebrug, og dens store skålformede skal er stærkt perlemorsskinnende på indersiden og anvendes ofte til pynt eller som askebægre.

Arter 
 Haliotis aquatilis
 Haliotis coccinea
 Haliotis cracherodii (Sort søøre)
 Haliotis jacnensis
 Haliotis kamtschatkana
 Haliotis lamellosa
 Haliotis midae (Midas søøre)
 Haliotis pustulata
 Haliotis rufescens – (Rød søøre)
 Haliotis subg. Haliotis
 Haliotis asinina
 Haliotis subg. Ovinotis
 Haliotis ovina
 Haliotis subg. Sanhaliotis
 Haliotis planata
 Haliotis subg. Schismotis
 Haliotis glabra
 Haliotis subg. Sulculus
 Haliotis tuberculata (Europæisk søøre)
 Haliotis varia
 Haliotis virginea
 Haliotis walallensis

Kilder 

  Taxonomicon – Genus Haliotis

Noter 

Snegle
Invasion

En invasion er, når et større antal (fjendtlige) personer eller dyr – typisk fjendtlige tropper – trænger ind i et fremmed område, som regel uønsket. Et eksempel er den tyske invasion af størstedelen af Europa eller de Allieredes invasion i Normandiet under 2. verdenskrig, også kaldet D-Dag.

Ordet invasion kommer fra latin.

Konflikter
Krig
Militære udtryk
Gæstearbejdere i Danmark

Gæstearbejdere i Danmark er gæstearbejdere, der arbejder eller har arbejdet i Danmark. Betegnelsen gæstearbejder bruges især om de indvandrere, der kom til Danmark for at arbejde i 1960'erne og starten af 1970'erne, selvom der også både før og efter denne periode har været betydelige grupper af udenlandsk arbejdskraftindvandring. 

Tidligere brugtes normalt ordet "fremmedarbejder" som udtryk for de udenlandske arbejdere, der kom til Danmark i 1960'erne og 1970'erne. I dag betragtes dette ord imidlertid i vid udstrækning som nedladende trods sin neutrale grundbetydning. Når man omtaler denne gruppe i dag, bruges typisk udtrykket gæstearbejder, som altså oprindelig er en eufemisme.

Gæstearbejde i Danmark kan bl.a. foregå via en greencard-ordning.

Historie

Polakker 

I perioden 1893-1929 kom mange polakker  til Danmark for at udføre gæstearbejde, især ved landbruget (de såkaldte roepolakker). Ikke mindst i roekampagnerne på Lolland-Falster, men også som høstkarle og piger rundt om i landet. 
Beslutningen om at rejse til Danmark for at arbejde i en sæson var derfor en ikke særlig afgørende eller alvorlig beslutning for en ung polak: Han eller hun skulle jo hjem til jul!

Antallet var højest i 1914, hvor der var 14.000 polske landarbejdere i Danmark. Med 1. verdenskrig faldt tallet kraftigt. De fleste polakker rejste tilbage til Polen igen, men det skønnes, at ca. 3.-4.000 blev permanent i Danmark.

Gæstearbejdere i 1960'erne og 1970'erne 

Gæstearbejderne, der især kom fra Tyrkiet, men også fra bl.a. Jugoslavien og Pakistan, blev kaldt sådan, fordi man forventede, at de kun skulle arbejde en periode i Danmark og dermed afhjælpe manglen på arbejdskraft for derefter at vende tilbage til deres oprindelseslande. I mange tilfælde blev disse personer dog i Danmark, eftersom de var blevet integreret på arbejdsmarkedet og typisk fik børn, der gik i dansk skole osv.

Statistik 
Udviklingen i antallet af gæstearbejdere med arbejdstilladelse og samlet var for Danmarks vedkommende:

Udviklingen i antallet af gæstearbejdere fra 1966 til 1971 efter vigtigste lande:

Andre områder med mere end 1.000 gæstearbejdere i Danmark i 1971 var Benelux, Italien, Polen, og Schweiz. I 1970 blev der indført stop for tilgang af nye gæstearbejdere.

Se også 

 Anden etnisk baggrund end dansk
 Indvandring 
 Indvandring til Danmark

Eksterne henvisninger 
 Aage Aagesen: "The population of Denmark 1960-1965" (Geografisk Tidsskrift, Bind 67; 1968) 
 Aage Aagesen: "The population of Denmark 1965-1970" (Geografisk Tidsskrift, Bind 70; 1971)

Noter 

Demografiske begreber
Arbejdsmarkedet i Danmark
Indvandring til Danmark
Amerikanske dollar

US dollar eller Amerikanske dollar er valutaen i USA. Valutakoden er USD. Den har også et eget symbol, $, og skrives ofte US$. 

I 1995 var over 380 milliarder amerikanske dollar i omløb, og i april 2004 var beløbet øget til næsten 700 milliarder. Amerikanske dollar er også i udstrakt anvendelse som alternativ valuta uden for USA, særligt i lande hvor den lokale valuta er ustabil på grund af høj inflation. Op mod to tredjedele af de amerikanske dollar er i cirkulation uden for landet. I enkelte lande er anvendelsen af amerikanske dollar blevet så udbredt, at den er blevet landenes de facto-valuta. USA er kun ét af mange lande, der har en valuta kaldet dollar.

En dollar er opdelt i 100 cent (¢). Der er også en anden opdeling, hvor dollaren opdeles i tusinde mills. Denne enhed anvendes i forbindelse med udskrivning af skatter, men der er aldrig udstedt mønter med et antal mills som pålydende værdi.

Sedler og mønter 
Mønter slås af United States Mint, mens dollarsedler siden 1914 trykkes af Bureau of Engraving and Printing for the Federal Reserve. I begyndelsen var dollarsedlerne i stort format, men størrelsen blev reduceret i 1928. I modsætning til fx Euro- og kronesedler, har alle amerikanske dollarsedler samme fysiske størrelse. Navnet "Dollar" stammer fra den gamle hollandske "Daalder" som var en betegnelse for 2,5 "Gylden" Hollænderne som var de først indbyggere på nutidens Manhattan, New York grundlagde byen under navnet New Amsterdam tilbage i 1600-tallet og anvendte deres egen valuta i kolonien. Senere overtog England Manhattan fra hollænderne og omdøbte byen til New York, efter den daværende Hertug af York. Først efter uafhængighedserklæringen i 1789 fik USA, sin egen møntsort "United States Dollars" hvis navn i dag er takket være de hollandske indvandrere.

I 1946 holdt man op med at trykke sedler med en pålydende værdi på mere end 100 dollar. Gennem tiden har der været sedler med pålydende værdier på 500, 1000, 5000, 10.000 og 100.000 dollar. Disse blev hyppigst anvendt i transaktioner mellem banker og i organiseret kriminalitet. Sidstnævnte anvendelsesområde fik i 1969 præsident Richard Nixon til at tilbagekalde alle sedler med en pålydende værdi på mere 100 dollar.

Ud over 100 dollar-sedlen, har de øvrige sedler i omløb værdierne 50, 20, 10, 5 og 1 dollar. Der er også to-dollar-sedler, men de anvendes næsten ikke.

Blandt mønter i almindelig cirkulation er der 1¢ (penny), 5¢ (nickel), 10¢ (dime) og 25¢ (quarter). Der er også mere sjældne 50¢ (half dollar) og 1 dollar-mønter. Mønternes værdi er ikke præget med tal, men med ord.

Siden 1997 er der endvidere udstedt mindre årlige serier af American Platinum Eagle, specialdesignede særmønter i platin i værdier fra 10 til 100 dollar.

Sedlernes motiver

Eksterne henvisninger 

 $-kursens udvikling i de sidste 5 år
 Historiske og nuværende pengesedler fra USA  

Møntenheder fra Amerika
Dollar
Kim Sander

Kim Sander Hansen (14. juli 1956 – 28. juni 1992) var en dansk fodboldspiller.

Kim Sander var fodboldspiller for blandt andre AGF, IHF og Skovbakken. Kim Sander opnåede, som AGF-spiller, 2 landskampe for det danske fodboldlandshold mod henholdsvis Sovjetunionen og Schweiz. Begge kampe blev spillet i sommeren 1980.

Han indledte karrieren i 2. divisionsklubben IHF og spillede her i seks sæsoner frem til 1978, hvor klubben rykkede ned, og Kim Sander sagde ja til en professionel kontrakt hos AGF. Med AGF vandt Kim Sander sølv i 1982 og bronze i 1983, hvorefter han skiftede til Nørresundby BK . Kim Sander stoppede som aktiv i 1986 efter to sæsoner hos Skovbakken.

Kim Sander døde i en alder af blot 35 år efter at have fået konstateret sklerose.

Position: Midtbane

Kilder

Eksterne henvisninger 
 

Fodboldspillere fra Danmark
Fodboldspillere fra IK Skovbakken
Fodboldspillere fra AGF
Sekundærrute 459

Sekundærrute 459 er en rutenummereret landevej i Østjylland.

Ruten går fra  Juelsminde, først mod nord til Glud, og derfra mod vest til den  slutter ved mødet med Primærrute 52 ved Dagnæs syd for Horsens.

Rute 459 har en længde på ca. 25 km.

Kilder og henvisninger

459
Arrival (album)

Arrival er en LP/album af popgruppen ABBA fra 1976, der bl.a. indeholder gruppens kæmpehits Dancing Queen og Knowing Me, Knowing You. Albummet er ABBAs fjerde album.

Numreliste

A-side
When I Kissed The Teacher
Dancing Queen
My Love, My Life
Dum Dum Diddle
Knowing Me, Knowing You

B-side
Money, Money, Money
That's Me
Why Did It Have To Be Me
Tiger
Arrival

CD-bonustracks:
Fernando
Happy Hawaii

Eksterne links 
 Officiel video med "Dancing Queen" på ABBA's Vevo kanal på YouTube

ABBA-album
Album fra 1976
The Album (ABBA-album)

The Album er en LP/album af den svenske popmusikgruppe ABBA fra 1977. Albummet indeholder bl.a. mini-musicalen The Girl With The Golden Hair, og coveret er inspireret af ABBA's Australiens-turné samme år. Albummet er ABBAs femte album.

Track liste LP 
Side A:
 "Eagle" (Andersson, Ulvaeus) – 5:47
 "Take A Chance On Me" (Andersson, Ulvaeus) – 4:03
 "One Man, One Woman" (Andersson, Ulvaeus) – 4:31
 "The Name of the Game" (Andersson, Stig Anderson, Ulvaeus) – 4:51

Side B:
 "Move On" (Andersson, Anderson, Ulvaeus) – 4:41
 "Hole in Your Soul" (Andersson, Ulvaeus) – 3:39
 "Thank You For The Music" * (Andersson, Ulvaeus) – 3:49
 "I Wonder (Departure)" * (Andersson, Anderson, Ulvaeus) – 4:32
 "I'm a Marionette" * (Andersson, Ulvaeus) – 4:03
* = Del af musicallen The Girl With The Golden Hair, den sidste sang fra musicalen hed Get On The Carrousel.

Track liste CD 2001

Track liste CD 2007 
The Album blev genudgivet i 2007 som 30-års jubilæumsudgave, kaldet Deluxe Edition. Dette album indeholder desuden:

Desuden indeholder 'Deluxe Edition' også en bonus-DVD med følgende videor:
 "Eagle"/"Thank You for the Music" (Star Parade, ZDF)
 "Take a Chance on Me" (Am Laufenden Band, Radio Bremen)
 "The Name of the Game" (ABBA Special, TBS)
 "Thank You for the Music" (Mike Yarwood’s Christmas Show, BBC)
 "Take a Chance on Me" (Star Parade, ZDF)
 "ABBA on tour in 1977" (Rapport, SVT)
 Indspilning af "ABBA – The Album" (Gomorron Sverige, SVT)
 "ABBA in London, February 1978" (Blue Peter, BBC)
 "ABBA in America, May 1978" (Rapport, SVT)
 "ABBA – The Album" TV-reklame I (UK)
 "ABBA – The Album" TV-reklame II (Australien)
 Internationalt covergalleri

Track liste CD 2008 
Desuden udsendtes "The Album" i 2008 som en del af boxen "The Albums" uden bonustracks.

ABBA-album
Album fra 1977
Emacs

Emacs er som sådan ikke en specifik teksteditor, der er nemlig tale om en kategori af tekstbehandlingsprogrammer. Disse er alle udsprunget fra samme sted, navnlig EMACS. EMACS, som er en samling Editor MACroS for TECO-editoren, blev i 1975 udviklet af Richard Stallman (til at starte med også sammen med Guy Steele). Inspirationen kom fra et par andre TECO-makro-editorer: TECMAC og TMACS. Disse var udviklet af bl.a. Guy Steele, Dave Moon, Richard Greenblatt, Charles Frankston og mange andre. Der er gennem årene udviklet et utal af Emacs-versioner, dog er der to, der dominerer markedet primært: GNU Emacs (Richard Stallman, 1984 – stadig vedligeholdt af ham) samt XEmacs (En fork af GNU Emacs i 1991). Begge benytter sig af samme sprog til udvikling af udvidelser: Emacs Lisp (el. elisp), der gør teksteditorerne brugbare til mange forskellige opgave, lige fra udvikling af programmer og oversættelser af samme til at surfe internettet.

I Unix-kulturen er Emacs som oftest en af fronterne, når der afholdes „teksteditor-krige”, hvor brugerne gang på gang debatterer hvilken teksteditor der er den bedste. Den anden front består af Vi.

Kildehenvisniger

Eksterne henvisninger 

 GNU Emacs hjemmeside 
 Emacs-installer til Windows 
 EmacsW32 – MS Windows-integration and installer for Emacs 
 Emacs bruger-wiki 
 Emacs-implementeringer 
 Emacs-tidslinje 
 Emacs-navnet (Humor) 
 Endnu en navne-relateret humor-side 

Fri software
Tekstbehandling
Teksteditorer til UNIX
Linux-teksteditorer
Tekst-relaterede programmer til OS X
Tekst-relaterede programmer til Windows
Lene Adler Petersen

Lene Adler Petersen (født 13. januar 1944 i Aarhus) er en dansk aktionskunstner, maler, tegner og grafiker. Lene Adler Petersen er uddannet på Det Jyske Kunstakademi 1964-66 og Det Kgl. Danske Kunstakademi 1968-69. Hun er medlem af Kunstnersammenslutningen Kammeraterne siden 1995.

Lene Adler Pedersen er kendt for Den kvindelige Kristus, 1969: Hun vandrede nøgen gennem Børsen bærende på et kors, og for Hesteofringen der foregik på en mark i Odsherred sammen med Bjørn Nørgaard i forbindelse med udstillingen Tabernakel på kunstmuseet Louisiana i 1970.

Lene Adler Petersen har bl.a foretaget udsmykninger på Herlev Sygehus, Horsens Rådhus, Aarhus Færgeterminal og Østre Landsret.

Hun er gift med kunstneren Bjørn Nørgaard.

Værker 
 Den kvindelige Kristius II/Uddrivelsen fra templet (1969)
 Udklip på papir med ♀-tegnet (1974)
 Glaskjolen (1975)
 Portrættet af Rita (1976-80)

Eksterne henvisninger 
 Lene Adler Petersen – oversigt over aktiviteter, udstillinger, m.m. fra Kunstnersammenslutningen Kammeraterne 

 

Kunstnere fra Danmark
Kunstnere på finansloven
Personer fra Aarhus
Modtagere af Eckersberg Medaillen
Danskere i 1900-tallet
Personer i Dansk Kvindebiografisk Leksikon
Personer i Kraks Blå Bog
Alumni fra Det Kongelige Danske Kunstakademi
Folinsyre

Folinsyre er den gamle betegnelse for Folsyre. Saltet kaldes folat. Folat er et B-vitamin og findes i mange fødevarer. Folsyre er den syntetisk fremstillede form for folat, og det er folsyre,man anvender i vitaminpiller og kosttilskud.  Især gravide har risiko for at få folsyremangel, der øger risikoen for, at barnet fødes med neuralrørsdefekt (bl.a. rygmarvsbrok). Derfor anbefales alle kvinder, der planlægger at blive gravide, at tage et dagligt folsyretilskud på 0,4 mg (400 mikrogram) fra 4 uger før planlagt graviditet til efter 1. trimester.  Folsyre nedbrydes vha. dihydrofolsyrereduktase i leveren til folininsyre. Saltet af folininsyre kaldes folinat.

Folininsyre anvendes i form af sit calciumsalt (calciumfolinat) eller natriumsalt (natriumfolinat) som antidot (modgift) ved overdosering med folsyreantagonister, fx methotrexat (immundæmpende lægemiddel, der anvendes i behandlingen af fx leddegigt og psoriasis).

Medicinsk anvendelse 
De fleste kommercielt tilgængelige medicinske præparater indeholder en racemisk blanding af L- og D-folininsyre (i Danmark som Calciumfolinat "Ebewe" og Calciumfolinat "Hospira"), men præparater med den optisk rene, biologisk aktive form (L-(−)-isomeren levofolininsyre) er også tilgængelig i Danmark som præparatet Isovorin.

Kombination med 5-fluoruracil (5-FU) 
Folininsyre bliver anvendt i synergisk kombination med cytostatikumet 5-fluoruracil (5-FU) i kemoterapi ved behandling af tyktarmskræft og andre tumorer. Folininsyre binder sig til enzymet thymidilat synthase og sænker dermed den intracellulære koncentration af thymidilat, hvorved den cytostatiske virkning af 5-FU forstærkes.

Som modgift 
Folininsyre bliver også anvendt som modgift ved behandling med methotrexat (MTX). Methotrexat virker som folsyre-antagonist og inhiberer kompetitivt og reversibelt enzymet dihydrofolat reduktase (DHFR). 
Ved indgift af højdosis methotrexat skal en såkaldt "folininsyre-rescue" iværksættes, dvs. virkningen af methotrexat skal antagoniseres gennem regelmæssig indgift af folininsyre for at undgå mukositis. I praksis bliver methotrexat givet som infusion i ca. 4 timer, og 24 timer derefter begynder man med folininsyre-rescue i form folininsyre-infusion hver 6. time, indtil methotrexat-niveauet når under den kritiske grænse (< 0,1 µM).

Folininsyre anvendes ligeledes som modgift ved methanolforgiftning. Stoffet gives intravenøst seks gange i døgnet i 1-2 døgn.

Eksterne henvisninger 
 Netdoktor: folinsyre 
 min.medicin.dk – Folininsyre 
 min.medicin.dk  Folsyre min.medicin.dk 

Lægemidler
Aromatiske forbindelser
Carboxylsyrer
Kvælstofforbindelser
Sømænd på vulkaner

Sømænd på vulkaner er en amerikansk film fra 1949, instrueret af Stanley Donen og Gene Kelly. Filmen handler om tre sømænd, der er på orlov i New York. På rollelisten finder man bl.a. Gene Kelly, Frank Sinatra, Betty Garrett, Ann Miller og Jules Munshin.

Eksterne Henvisninger 

Musicalfilm fra USA
Amerikanske film fra 1949
W.C.E. Sponneck

Wilhelm Carl Eppingen Sponneck (født 16. februar 1815 i Ringkøbing, død 29. februar 1888) i Hellerup) var rigsgreve og minister.

W.C.E. Sponneck var søn af Marius Sabinus Wilhelm Sponneck og Susanne Christine Trojel, han blev i 1832 student fra Sorø Akademi og i 1836 cand.jur., og han blev straks involveret i det danske toldvæsen. W.C.E. Sponneck avancerede meget hurtigt ad embedsstigen og blev i 1843 chef for kongerigets toldvæsen. Han blev udnævnt til kongelig kommissarius ved de rådgivende stænderforsamlinger i Roskilde og Viborg i 1848, og samme år blev han kongevalgt medlem af Den Grundlovgivende Rigsforsamling. Samme år blev han finansminister i regeringen Ministeriet Moltke II, en stilling han bestred i fem skiftende regeringer frem til slutningen af 1854.

Uden for politik havde W.C.E. Sponneck vigtige hverv. I 1866 blev han medlem af og 1871 formand for Kontrolkommiteen for de sjællandske jernbaner, og i 1868 blev han Nationalbankens direktør og indtrådte i bestyrelsen for Det Store Nordiske Telegrafselskab. Efter at have opgivet disse stillinger blev han i 1873 direktør for den nystiftede Kjøbenhavns Handelsbank samt formand for forsikringsselskabet "Danmark". Han var i en årrække desuden formand for Gentofte Sogneråd, dvs. de facto borgmester for den fremtidige Gentofte Kommune.

Sponneck var i årene 1866 til 1883 ejer af Heslegård i Hellerup.

Parlamentsposter 
Han var kongevalgt medlem af Den Grundlovgivende Rigsforsamling fra 12. oktober 1848 til 11. november 1848. Han var medlem af Folketinget valgt i Ribe Amts 3. valgkreds (Ribekredsen) fra 4. december 1849 til 27. maj 1853 og i Aalborg Amts 2. valgkreds (Aalborgkredsen) fra 12. oktober 1866 til 22. september 1869.

Efterkommere og hæder 
Sponneck var farfar til komtesse Olga Sponneck, der fra 1934 til 1964 ejede Ørslev Kloster i Nordfjends ved Skive.

Sponneck blev udnævnt til kammerjunker i 1837, til ridder af Dannebrog i 1843, til kammerherre i 1846, kommandør af Dannebrog i 1848, Storkors af Dannebrog i 1850, Dannebrogsmand i 1854 og gehejmekonferensråd i 1863.

Sponnecksvej i Gentofte er opkaldt efter ham.

Referencer

Kilde/Henvisning 
 www.gentofte.dk

Eksterne henvisning 
 

 

Jurister fra Danmark
Finansministre fra Danmark
Nationalbankdirektører fra Danmark
Personer fra Ringkøbing
Amtsrådsmedlemmer
Personer fra Hellerup
Folketingsmedlemmer i 1840'erne
Folketingsmedlemmer i 1850'erne
Folketingsmedlemmer i 1860'erne
Borgmestre i Gentofte
Grever fra Tyskland
W.C.E.
Medlemmer af Den Grundlovgivende Rigsforsamling
Storkors af Dannebrog
Personer i Dansk Biografisk Leksikon
Sognerådsformænd fra Danmark
Bankdirektører fra Danmark
Gehejmekonferensråder fra Danmark